Οίον Κεραμεικόν

Το Οίον Κεραμεικόν (αρχαία ελληνικά: Οἶον Κεραμεικόν), (ο δήμος: Οίου Κεραμεικού) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας).

 Σύμφωνα με τον Αθηναίο ιστορικό Φιλόχορο, η λέξη «οἶον» σημαίνει το «έρημο», αυτό το οποίο εγκαταλείφθηκε. Η λέξη «Κεραμεικός» είχε υιοθετηθεί για να διακρίνει αυτόν τον δήμο, ο οποίος ανήκε στην Λεοντίδα φυλή, από εκείνον του Οίου Δεκελεικού, ο οποίος ανήκε στην Ιπποθοωντίδα φυλή. Το «Οίον το Κεραμεικόν» ήταν ένας από τους λίγους δήμους που είχε προσδιορισμό στην ονομασία του και ήταν ο μόνος δήμος, ο οποίος ανήκε σε διαφορετική φυλή από τον δήμο από τον οποίο άντλησε το όνομά του, καθώς ο Κεραμεικός ήταν μέλος της Ακαμαντίδας φυλής. Ο δήμος του Οίου Κεραμεικού, ήταν δήμος του άστεως ή των Μεσογείων. Η ακριβής τοποθεσία του δήμου αυτού παραμένει άγνωστη και δεν έχει ακόμα ταυτιστεί επακριβώς με κάποια σημερινή περιοχή, αλλά πιστεύεται ότι ήταν στην αρχαία Αθήνα, κοντά στον δήμο του Κεραμεικού, πιθανότατα μεταξύ της αρχαίας Ιεράς Οδού και των Μακρών Τειχών. Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Λεοντίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ως και την τρίτη περίοδο (224/223 – 201/200 π.Χ.) ο δήμος ενσωματώθηκε στην Δημητριάδα φυλή με 1 βουλευτή στη Βουλή των 600. Μετά την κατάργηση και διάλυση των «μακεδονικών φυλών» (Αντιγονίς και Δημητριάς) ο δήμος επανήλθε στην Λεοντίδα φυλή, κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) με άγνωστο αριθμό βουλευτών–αντιπροσώπων του δήμου. Ο δημότης του αρχαίου Οίου Κεραμεικού αναφερόταν με την χρήση της λέξης «εξ Οίου», δηλαδή προέρχεται από το Οίο. Υπήρξαν διάφοροι γνωστοί πολίτες από τον δήμο του Οίου Κεραμεικού, όπως ο βουλευτής Γλαύκος εξ Οίου, γιος του Γλαυκέτου, ο βουλευτής Δημήτριος εξ Οίου γιος του Δημητρίου, ο Διόδωρος εξ Οίου γιος του Αμφίου, ο βουλευτής Διονύσιος εξ Οίου, ο Δίων εξ Οίου γιος του Διονυσοδώρου κ.α. Αρχαία Αθήνα Λεοντίδα φυλή Δημητριάδα φυλή Πρωτογενείς πηγές Ελληνικές επιγραφές - IG Οιο Attica (IG I-III).Δευτερογενείς πηγές Oeum Cerameicum, στην ιστοσελίδα: referenceworks.brillonline.com, Ουίλλιαμ Σμιθ, Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: (Αγγλικά) Smith, William, επιμ. (1854–1857). «Attica – 17 (Oeum Cerameicum)». Dictionary of Greek and Roman Geography. Λονδίνο: John Murray. Attica – 17 (Oeum Cerameicum) John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. (8, 44, 62, 69, 105, 111 nr. 96, 14, table 4, 12.). Princeton: American School of Classical Studies at Athens (ASCSA), 1975, ISBN 978-0-87661-514-0 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 131, 148f. Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630 «Oion Kerameikon». www.ancientworlds.net (στα Αγγλικά). Αρχειοθετήθηκε από το πρωτότυπο στις 17 Αυγούστου 2014. Ανακτήθηκε στις 17 Αυγούστου 2014. Traill, J. «Places: 585936 (Oion Kerameikon)». Pleiades. Ανακτήθηκε στις 19 Μαρτίου 2017.